२९ मार्च

**29 मार्च** ग्रेगोरी कैलंडर के अनुसार वर्ष का 88वॉ (लीप वर्ष में 89 वॉ) दिन है। साल में अभी और 277 दिन बाकी है।

## प्रमुख घटनाएँ
* 1461 - गुलाबों का युद्ध के दौरान इंग्लैंड में टाउटन का युद्ध हुआ, जो सबसे खूनी युद्धों में से एक था।
* 1549 - ब्राज़ील की पहली राजधानी के रूप में साल्वाडोर, बाहिया की स्थापना हुई।
* 1632 - फ्रांस और इंग्लैंड ने सेंट-जर्मेन-एन-लेई की संधि पर हस्ताक्षर किए, जिससे न्यू फ्रांस (कनाडा) पर फ्रांस का नियंत्रण वापस स्थापित हुआ।
* 1792 - स्वीडन के राजा गुस्ताव III की घायल होने के दो सप्ताह बाद मृत्यु हो गई।
* 1798 - स्विट्जरलैंड गणराज्य बना।
* 1807 - जर्मनी के खगोलविद् विल्हेम ओल्बर्स ने क्षुद्रग्रह वेस्ता (Vesta) की खोज की।
* 1847 - मेक्सिकी-अमेरिकी युद्ध: अमेरिकी सेना ने वेराक्रूज़ शहर पर कब्जा किया।
* 1849 - महाराजा दलीप सिंह ने अपने दिवंगत पिता रणजीत सिंह का सिंहासन छोड़ दिया और पंजाब पर ईस्ट इंडिया कंपनी का कब्जा हो गया।
* 1857 - मंगल पांडे ने कलकत्ता के निकट बैरकपुर में अंग्रेजी शासन के खिलाफ विद्रोह का बिगुल फूंका।
* 1859 - बहादुर शाह ज़फर द्वितीय को 1857 का भारतीय विद्रोह में भागीदारी का दोषी बताकर  रंगून (अब यांगून) निर्वासित कर दिया गया।
* 1867 - ब्रिटिश उत्तरी अमेरिका अधिनियम को शाही सहमति मिली, जिससे अगले दिन कनाडा के डोमिनियन का निर्माण हुआ।
* 1871 - रॉयल अल्बर्ट हॉल को क्वीन विक्टोरिया द्वारा खोला गया।
* 1879 - ज़ुलु युद्ध: ईसांडलावा की लड़ाई में मिली हार के बाद ब्रिटिश सेना ने ज़ुलूलैंड पर दूसरा आक्रमण किया।
* 1882 - नाइट्स ऑफ कोलंबस की स्थापना न्यू हेवन, कनेक्टिकट में हुई।
* 1886 - अमेरिकी फार्मासिस्ट जॉन पेम्बर्टन ने कोका-कोला का पहला विज्ञापन दिया।
* 1901 - ऑस्ट्रेलिया में पहली बार संघिए चुनाव हुए।
* 1911 - अमेरिकी सेना ने बोरों की गुफा की लड़ाई में 1,000 से अधिक मोरो लोगों को मार डाला।
* 1924 - फ्रांस में रेमंड प्वाइनकारे के तीसरे मंत्रालय ने कार्य आरंभ किया।
* 1927 - फोर्ड मोटर कंपनी ने 15,000,000वीं मॉडल टी कार का उत्पादन किया।
* 1936 - एडॉल्फ हिटलर ने एक जनमत संग्रह में 99% समर्थन प्राप्त करने का दावा किया, जिसमें राइनलैंड में सैनिकों को फिर से तैनात करने के उनके फैसले को मंजूरी दी गई थी।
* 1943 - स्वतंत्रता सेनानी लक्ष्मण नायक को बरहामपुर जेल में फांसी पर लटकाया गया।
* 1947 - फ्रांसीसी अधिपत्य के खिलाफ मेडागास्कर में विद्रोह हुआ।
* 1951 - जूलियस और एथेल रोसेनबर्ग को सोवियत संघ को परमाणु रहस्यों की जासूसी करने का दोषी ठहराया गया।
* 1954 - राष्ट्रीय आधुनिक कला संग्रहालय (नेशनल गैलरी आफ मॉडर्न आर्ट) का नई दिल्ली में शुभारंभ हुआ।
* 1961 – अमेरिकी संविधान में 23वाँ संशोधन जोड़ा गया जिससे कोलंबिया जिला को राष्ट्रपति चुनावों में मतदान का अधिकार मिला।
* 1962 - अर्जेंटीना के राष्ट्रपति आर्तुरो फ्रोंडीज़ी को सेना ने पद से हटाया।
* 1967 - फ्रांस ने अपनी परमाणु पनडुब्बी की शुरुआत की।
* 1971 - यूनाइटेड किंगडम में कॉमनवेल्थ डिक्लरेशन को स्वीकार किया गया।
* 1973 - वियतनाम युद्ध में संयुक्त राज्य अमेरिका के अंतिम लड़ाकू सैनिक दक्षिण वियतनाम से बाहर निकल गए।
* 1974 - नासा का मैरिनर 10 बुध ग्रह के पास से गुजरने वाला पहला अंतरिक्ष यान बना।
* 1981 - पहली लंदन मैराथन नार्वेजियन इजेज सिमंसेंन ने जीती।
* 1982 - तेलुगु देशम पार्टी की स्थापना एन.टी. रामाराव द्वारा की गई।
* 1984 - कैम्ब्रिज विश्वविद्यालय के छात्रों ने एड्स के इलाज के लिए एंटीबॉडी बनाने वाले एक नए आनुवंशिक इंजीनियरिंग वायरस की खोज की  घोषणा की।
* 1989 - पेरिस में आई. एम. पेई द्वारा डिजाइन किए गए लूव्र पिरामिड को जनता के लिए खोला गया।
* 1999 - अमेरिकी शेयर इंडेक्स डाउ जोंस पहली बार 10000 अंक के पार गया।
* 1999 - उत्तर प्रदेश के कुमाऊं और चमोली (अब उत्तराखंड) में आए 6.8 वेग के भूकंप में 100 से ज्यादा लोगों की मौत हो गई।
* 2001 - संयुक्त राज्य अमेरिका ने ग्लोबल वार्मिंग पर क्योटो संधि को मानने से इंकार किया।
* 2002 - दिल्ली और बीजिंग के बीच सीधी वाणिज्यिक उड़ान सेवा फिर से शुरू हुई।
* 2004 - आयरलैंड कार्यस्थलों पर धूम्रपान प्रतिबंधित करने वाला पहला देश बना।
* 2004 - नाटो में बुल्गारिया, एस्टोनिया, लातविया, लिथुआनिया, रोमानिया, स्लोवाकिया और स्लोवेनिया शामिल हुए।
* 2006 - इज़राइल में कादिमा पार्टी के चुनाव जीतने के बाद एहुद ओलमर्ट प्रधान मंत्री बने।
* 2008 - दुनिया के 370 शहरों ने पहली बार ऊर्जा बचत के लिए अर्थ ऑवर मनाने की शुरुआत की।
* 2010 – 
* मास्को मेट्रो ट्रेन में दो आत्मघाती हमले हुए, जिसमें 40 लोगों की जान गई।
** अमेरिका और भारत के बीच 123 अग्रीमेंट में परमाणु ईंधन की रिप्रोसेसिंग पर सहमति।
* 2011 - भारत और पाकिस्तान के बीच टेरर हॉटलाइन बनी।
* 2013 - उत्तर कोरिया ने दक्षिण कोरिया के साथ युद्ध की स्थिति की घोषणा की।
* 2017 - यूनाइटेड किंगडम की प्रधान मंत्री थेरेसा मे ने औपचारिक रूप से अनुच्छेद 50 को लागू किया, जिससे ब्रेक्सिट की प्रक्रिया शुरू हुई।
* 2020 - भारत में कोरोना संक्रमितों की संख्या 1000 के पार हुई, जिससे लॉकडाउन की स्थिति बनी।
* 2024 - भारतीय नौसेना ने समुद्री लुटेरों के खिलाफ अभियान चलाकर 23 पाकिस्तानी नागरिकों को छुड़ाया।

## जन्म
* 1790 – जॉन टायलर, अमेरिकी वकील और राजनेता, अमेरिका के 10वें राष्ट्रपति (निधन सन् 1862)
* 1799 – अर्ल आफ डार्बी, अंग्रेज़ राजनेता, यूनाइटेड किंगडम के प्रधानमंत्री (निधन सन् 1869)
* 1869 – एड्विन लैंडसियर लूट्यन्स, ब्रिटिश वास्तुकार  (निधन सन् 1944)
* 1871 – टॉम हेवर्ड, अंग्रेज़ क्रिकेट खिलाड़ी (निधन सन् 1939)
* 1900 – जॉन मैकवेन, ऑस्ट्रेलियाई किसान और राजनेता, ऑस्ट्रेलिया के 18वें प्रधानमंत्री (निधन सन् 1980)
* 1930 – अनिरुद्ध जगन्नाथ, मॉरिशस के वकील और राजनेता, मॉरिशस के 4थे प्रधानमंत्री (निधन सन् 2021)
* 1943 – जॉन मेजर, अंग्रेज़ बैंकर और राजनेता, यूनाइटेड किंगडम के प्रधानमंत्री
* 1976 – जेनीफर कैप्रियाती, अमेरिकी टेनिस खिलाड़ी

## निधन
* 1891 – जार्ज सोरा, फ्रांसीसी चित्रकार (जन्म सन् 1859)
* 1982 – कार्ल ऑर्फ़, जर्मन संगीतकार और शिक्षक (जन्म सन् 1895)
* 2017 – अलेक्से अब्रिकोसोव, रूसी भौतिकविद्, 2003 के भौतिकी में नोबेल विजेता (जन्म सन् 1928)
* 2019 – एग्नेस वर्दा, फ्रांसीसी फिल्म निदेशक (जन्म सन् 1928)

## बाहरी कडियाँ
* बीबीसी पे यह दिन

श्रेणी:मार्च